fr fr hu hu hu hu hu hu hu hu hu hu ru hu hu hu hu hu hu hu hu hu hu hu hu hu hu nl hu hu hu en en en hu hu hu hu en hu hu en cs de hu hu hu hu nl hu fr hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar az de es fa fi fr he hy id it ja ko ms nl nb nb pl pt ro ru en sk sl hbs_lat sv hu tr fy vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. augusztus 15.
Ugrás a navigációhoz Ugrás a kereséshez
A mixtape (vagy mixkazetta) egy zenei válogatás, általában különböző forrásokból.[1] Az 1980-as években terjedt el és általában egy otthoni környezetben készített zeneválogatást ír le, amelyet egy kazettára, CD-re vagy digitális lejátszási listára vettek fel. Geoffrey O'Brien a mixtape-et a "legszélesebb körben használt amerikai művészeti stílus"-nak nevezte.[2][3]
A hiphop és R&B kultúrában a mixtape gyakran egy előadó teljességében önmaga által készített felvételt ír le, amelyet ingyenesen adnak ki, hogy népszerűséget találjanak vagy elkerüljék a szerzői jogokkal kapcsolatban fellépő problémákat. A 2010-es években elkezdtek profitért is kiadni mixtape-eket és a mixtape, a stúdióalbum és a középlemez definíciója elkezdett összefolyni.
Egy 1974-ben illegálisan készített, 18 dalt tartalmazó mixtape.
Hazai készítésű mixtape-ek az 1980-as években lettek egyre népszerűebbek. Ugyan a Philips kazettái 1963-ban már megjelentek, a hangminőségük nem volt eléggé jó, hogy zenefelvételre használják. Az audiókazetták megjelenése előtt a popzene készítéséhez speciális és magas szintű felszerelés volt szükséges. Ezek a technológia határok tűntek el a kazetták népszerűségének növekedésével. Ezek elérhetőek voltak a mindennapi hallgató számára is, aki így fel tudta venni kedvenc dalait egy helyre. Ebben az időszakban lett a kazetta a domináns formátum otthoni használatra. A Sony Walkman érkezése nagy szerepet játszott a mixtape-ek minőségének és népszerűségének megemelkedésében.
A privát és a publikus mixtape-ek között is van különbség. A privát mixtape-et általában otthoni használatra készíti a hallgató, míg a publikus felvételek általában DJ-k által felvett fellépések, amelyeket eladásra készítettek. Az 1970-es években a Grandmaster Flash and the Furious Five, Afrika Bambaataa, a Kool Herc and the Herculoid és DJ Hollywood gyakran népszerűsítették és terjesztették így zenéjüket. Ezekhez nagyobb technikai ismeret volt szükséges, mint az otthoni, privát mixtape-ekhez.
Az 1980-as években a mixtape-ek fontos szerepet játszottak a fiatalok körében. A CD és az MP3 lejátszó viszont elkezdte elnyomni a kazettákat, lecsökkentve népszerűségüket. 1995 volt a mixtape kultúra csúcspontja, azóta szinte teljesen átvette a helyét a CD és az MP3 lejátszó.
Napjainkban weboldalakon is lehet már venni ilyen mixtape-eket digitális formátumban.
A hiphop korai éveiben csak koncerteken lehetett hallani a műfajt, így kazettákra felvett koncertek formájában terjesztették zenéjüket az előadók.[4] Hiphop mixtape-ek először az 1970-es években jelentek meg New Yorkban.[4]
Az 1980-as években több DJ is elkezdte eladni zenéjét mixtape-ként.
Napjainkban a legtöbb előadó, aki mixtape-et készít, azt a népszerűség vagy esetleg egy lemezszerződés megszerzéséért teszi. Erre példa Kanye West, Frank Ocean, Mac Miller, Travis Scott vagy Tyler, the Creator.[5] A mixtape-ek elkészítése sokkal olcsóbb és egyszerűbb, mint egy stúdióalbumé, így feltörekvő előadók számára is könnyen elérhető.
The Evolution of the Mixtape
What Really Is A Mixtape?
↑ Definition of MIXTAPE (angol nyelven). www.merriam-webster.com. (Hozzáférés: 2021. július 15.)
↑ BurnLists: The Digital "Mix Tape" Comes Of Age. web.archive.org, 2006. december 10. (Hozzáférés: 2021. július 15.)
↑ Rosen, Jody. „Unforgettable”, 2004. április 29. (Hozzáférés ideje: 2021. július 15.) (amerikai angol nyelvű)
↑ a b Shapiro, Peter. The Rough Guide to Hip-Hop, 332-333. o. [2005]. ISBN 1-84353-263-8
↑ Town, Tye: 10 Of The Best Mixtapes Of All Time (angol nyelven). AFTR PRTY, 2021. január 7. (Hozzáférés: 2021. július 15.)
Magnetofonszalag •  Compact Cassette •  DAT •  DCC •  DC-International •  Elcaset •  Hanglemez •  Kislemez •  Középlemez •  Magnókazetta •  Nagylemez •  SlotMusic
CD •  DVD •  Blu-ray disc •  MiniDisc
MP3 •  WAV •  Ogg •  WMA •  FLAC
Könnyűzeneportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mixtape&oldid=24131872”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. augusztus 15., 18:15
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.